ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0557/99

υποβολή: Joaquín Sisó Cruellas (PPE) προς την Επιτροπή

(12 Μαρτίου 1999)

Θέμα: Κατανάλωση οινοπνευματωδών ποτών

Το ισπανοκό Εθνικό Σχέδιο Δράσης για τα Ναρκωτικά διαπιστώνει ότι οι σημερινοί τοξικομανείς είναι νέοι σπουδαστές και εργαζόμενοι κοινωνικά ενταγμένοι, οι οποίοι καταναλώνουν διαφόρων ειδών εθιστικές ουσίες (ψυχοδιεγερτικά, οινόπνευμα, καπνό και κοκαΐνη) σε μεγάλες ποσότητες στη διάρκεια του Σαββατοκύριακου. Μεταξύ όλων αυτών των ουσιών, ο οργανισμός που προαναφέρθηκε επιμένει ιδιαίτερα στην κατανάλωση οινοπνεύματος; τα στοιχεία δείχνουν ότι το 35 % του πληθυσμού άρχισε να καταναλώνει οινοπνευματώδη ποτά πρίν από την ηλικία των 16 ετών. Επιπλέον, το 1,1 % του πληθυσμού αναγνωρίζει ότι μεθάει καθημερινά, ενώ το 2,1 % μεθάει μία φορά την εβδομάδα. Λαμβάνοντας ως βάση τους συνήθεις καταναλωτές οινοπνεύματος, από τα ίδια στοιχεία συνάγεται ότι το 39 % καταναλώνουν οινοπνευματώδη ποτά τις εργάσιμες ημέρες και το 67 % τα Σαββατοκύριακα, ενώ επισημαίνεται μια πρωτοφανής αύξηση της κατανάλωσης οινοπνεύματος μεταξύ των γυναικών, οι οποίες για πρώτη φορά φθάνουν στο ίδιο επίπεδο με τον ανδρικό πληθυσμό, καθώς και ότι οι ηλικίες μεταξύ 15 και 18 ετών βρίσκονται στην πρώτη θέση μεταξύ των καταναλωτών οινοπνεύματος. Το 70,4 % των νέων της ηλικίας αυτής καταναλώνουν οινοπνευματώδη ποτά στη διάρκεια του Σαββατοκύριακου.Το Εθνικό Σχέδιο Δράσης για τα Ναρκωτικά θεωρεί ιδιαίτερα ανησυχητική την κοινωνική ανοχή απέναντι στην κατανάλωση της ουσίας αυτής.

Θα μπορούσε να προσφέρει η Επιτροπή, εάν διαθέτει, ανάλογα στοιχεία για τα υπόλοιπα κράτη μέλη;

Απάντηση του κ. de Silguy εξ ονόματος της Επιτροπής

(19 Απριλίου 1999)

Η Επιτροπή είναι ενήμερη του προβλήματος της κατανάλωσης οινοπνευματωδών ποτών από εφήβους και νεαρούς ενήλικες.

Τα περισσότερα από τα κράτη μέλη διαθέτουν ορισμένα στοιχεία σχετικά με την κατανάλωση οινοπνευματωδών ποτών μέσω των ερωτήσεων που υποβάλλονται στα πλαίσια των συνεντεύξεων των εθνικών ερευνών για την υγεία. Η πλειοψηφία των κρατών μελών εκτέλεσε επίσης έρευνες ad-hoc - με ερωτήματα σχετικά με την κατανάλωση οινοπνευματωδών ποτών - που απευθύνονταν άμεσα στους έφηβους και στους νεαρούς ενήλικες. μως η ενδοκοινοτική συγκρισιμότητα μεταξύ των κρατών μελών παρεμποδίζεται σοβαρά διότι τα στοιχεία δεν συλλέγονται ταυτόχρονα και επειδή υπάρχουν ουσιαστικές διαφορές στους ορισμούς και στη μεθοδολογία των ερευνών.

Στα πλαίσια του στατιστικού προγράμματος της Κοινότητας για την περίοδο 1998-2002 (απόφαση 99/126/ΕΚ)(1) και ιδιαίτερα στα πλαίσια του προγράμματος δράσης της Κοινότητας για την παρακολούθηση της υγείας (απόφαση 1400/97/EC(2)) πραγματοποιείται μια συγκριτική ανάλυση των πιο πρόσφατων στοιχείων. Επιπρόσθετα, στα πλαίσια του προγράμματος Biomed 2, άρχισε ένα σχέδιο, στόχος του οποίου είναι η προετοιμασία ενός κοινού εργαλείου διερεύνησης της κατανάλωσης οινοπνευματωδών ποτών.

(1) ΕΕ L 42 της 16.2.1999.

(2) ΕΕ L 193 της 22.7.1997.
ΓΡΑΠΤΗ ΕΡΩΤΗΣΗ E-0297/99

υποβολή: Mihail Papayannakis (GUE/NGL) προς την Επιτροπή

(17 Φεβρουαρίου 1999)

Θέμα: Τρόφιμα "ειδικής διατροφής"

Λαμβάνοντας υπόψη ότι η χρήση τροφίμων που προορίζονται για δίαιτες μειωμένων θερμίδων για απώλεια βάρους είναι ευρέως διαδεδομένη και ως εκ τούτου απαιτείται ιδιαίτερη προσοχή προκειμένου να διασφαλιστεί η υγεία των καταναλωτών, και ότι η Επιτροπή λόγω της φύσης και του προορισμού αυτών των τροφίμων "ειδικής διατροφής" με την οδηγία 96/8(1) της 26ης Φεβρουαρίου 1996 καθορίζει τις απαιτήσεις σχετικά με τη σύνθεση και την επισήμανσή τους.

Ερωτάται η Επιτροπή εάν και πότε η Ελλάδα της έχει κοινοποιήσει τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί με την προαναφερθείσα οδηγία, και τί προτίθεται να πράξει σε περίπτωση κακής εφαρμογής των σχετικών διατάξεων της οδηγίας εκ μέρους των αρμοδίων ελληνικών αρχών;

(1) ΕΕ L 55 της 6.3.1996, σελ. 22.

Κοινή απάντηση

του κ. Bangemann εξ ονόματος της Επιτροπής

στις γραπτές ερωτήσεις E-0296/99 και E-0297/99

(09 Απριλίου 1999)

Οι ελληνικές αρχές ενημέρωσαν την Επιτροπή για την θέσπιση εθνικών μέτρων εφαρμογής των τριών αυτών οδηγιών που εκδόθηκαν στον τομέα των τροφίμων ειδικής διατροφής.

Η οδηγία 96/4/ΕΚ της Επιτροπής της 16ης Φεβρουαρίου 1996 που τροποποιεί την οδηγία 91/321/ΕΟΚ σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας(1), ενσωματώθηκε στην ελληνική έννομη τάξη μέσω υπουργικής αποφάσεως που εκδόθηκε στις 12 Νοεμβρίου 1997 και δημοσιεύθηκε στις 25 Νοεμβρίου 1997.

Η οδηγία 96/5/ΕΚ της Επιτροπής της 16ης Φεβρουαρίου 1996 σχετικά με τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά(2) ενσωματώθηκε στην ελληνική έννομη τάξη μέσω υπουργικής αποφάσεως που εκδόθηκε στις 12 Νοεμβρίου 1997 και δημοσιεύθηκε στις 25 Νοεμβρίου 1997.

Η οδηγία 96/8/ΕΚ της Επιτροπής της 26ης Φεβρουαρίου 1996 σχετικά με τα τρόφιμα που προορίζονται να χρησιμοποιηθούν σε δίαιτες μειωμένων θερμίδων για απώλεια βάρους(3) ενσωματώθηκε στην ελληνική έννομη τάξη μέσω υπουργικής αποφάσεως που εκδόθηκε στις 15 Οκτωβρίου 1997 και δημοσιεύθηκε στις 13 Μαρτίου 1998.

Η Επιτροπή, μετά από μια πρώτη εξέταση των διαφόρων κειμένων, θεωρεί ότι οι ελληνικές αρχές έθεσαν κατά τρόπο ικανοποιητικό σε εφαρμογή τις περί ων ο λόγος οδηγίες.

(1) ΕΕ L 49 της 28.2.1996.

(2) ΕΕ L 49 της 28.2.1996.

(3) ΕΕ L 55 της 6.3.1996.
ΓΡΑΠΤΗ ΕΡΩΤΗΣΗ P-0101/99

υποβολή: Carmen Díez de Rivera Icaza (PSE) προς την Επιτροπή

(20 Ιανουαρίου 1999)

Θέμα: Διαρθρωτικοί πόροι της Ευρωπαïκής Ένωσης για την επιχείρηση Boliden

Μετά την καταστροφή που σημειώθηκε στη Doñana και λαμβάνοντας υπόψη τις ανησυχίες που εξέφρασαν οι οικείες ΜΚΟ, ερωτάται η Επιτροπή εάν

- Προτίθεται να χορηγήσει εκ νέου διαρθρωτικούς πόρους στην επιχείρηση Boliden, οι οποίοι πάγωσαν μετά την περιβαλλοντική καταστροφή του περασμένου Απριλίου.

- Εάν ναι, ποιο είναι το ύψος των πόρων που προορίζονται για την εν λόγω επιχείρηση, πότε θα διατεθούν και ποιοι περιβαλλοντικοί όροι πρόκειται να τεθούν για την παροχή της συγκεκριμένης επιδότησης;

Απάντηση της κας Wulf-Mathies εξ ονόματος της Επιτροπής

(24 Φεβρουαρίου 1999)

Η συγχρηματοδότηση ενός έργου υπέρ της επιχείρησης Boliden για το ανθρακωρυχείο Aznalcσllar προβλέπεται στο πλαίσιο του λειτουργικού προγράμματος (ΛΠ) "Incentivos regionales" (1994-1999). Η δημόσια ενίσχυση που χορηγείται σε αυτό το έργο καθορίστηκε σε 20,75 εκατ. ευρώ, από τα οποία 9,71 εκατ. ευρώ πληρώθηκαν κατά τη διάρκεια των ετών 1995 έως 1997.

Όταν η Επιτροπή πληροφορήθηκε, κατά την τελευταία επιτροπή παρακολούθησης αυτού του προγράμματος, τον Ιούλιο του 1998, την κατάσταση της εκτέλεσης του έργου, ζήτησε αμέσως από τις ισπανικές αρχές να αναστείλουν την πληρωμή του οφειλόμενου υπολοίπου. Το ποσό αυτό εξακολουθεί να είναι παγωμένο.

Είναι σκόπιμο να υπογραμμιστεί ότι η εν λόγω επιχείρηση ενδέχεται να υποχρεωθεί να επιστρέψει τις ήδη χορηγηθείσες ενισχύσεις, αν διαπιστωθεί η ευθύνη της στην καταστροφή που συνέβη. Η Επιτροπή αναμένει να της χορηγηθούν από τις ισπανικές αρχές σχετικά στοιχεία.
ΓΡΑΠΤΗ ΕΡΩΤΗΣΗ E-0077/99

υποβολή: Nikitas Kaklamanis (UPE) προς την Επιτροπή

(27 Ιανουαρίου 1999)

Θέμα: Κατεδάφιση ελληνικού ιστορικού κτιρίου στα Σκόπια

Οι αρχές της πόλης Ρέσνα της ΠΓΔΜ προέβησαν στις 12/1/1999 στην κατεδάφιση ενός από τα πιο ιστορικά ελληνικά μνημεία της χώρας αυτής. Πιο συγκεκριμένα, το Ελληνικό Αρρεναγωγείο, όπου ήδη από το 1800 φοιτούσαν οι Έλληνες μαθητές της περιοχής της Πελαγονίας και στο οποίο δίδαξε ο μεγάλος Έλληνας διαφωτιστής Κοσμάς ο Αιτωλός, κατεδαφίσθηκε (με συνοπτικές διαδικασίες) κατόπιν αδείας του Υπουργείου Παιδείας της ΠΓΔΜ.

Η ενέργεια αυτή προστίθεται σε μία σειρά προκλητικών ενεργειών της κυβέρνησης των Σκοπίων εναντίον των μνημείων του ελληνικού πολιτισμού στη χώρα αυτή, ενώ πρόσφατα εξαφανίσθηκαν (πάλι στην πόλη Ρέσνα) οι ελληνικές επιγραφές από την εκκλησία του Αγίου Γεωργίου (η οποία κτίσθηκε το 1842), αλλά και από τα μνήματα των Ελλήνων στο νεκροταφείο της Αγίας Τριάδας. Μπορεί να με πληροφορήσει η Επιτροπή πώς προτίθεται να αντιδράσει ώστε να ευθυγραμμιστεί η ΠΓΔΜ με τρόπους συμπεριφοράς που αρμόζουν σε ένα πραγματικά ευρωπαϊκό κράτος, τη στιγμή μάλιστα που χρηματοδοτείται αφειδώς στα πλαίσια του Προγράμματος PHARE, αλλά και μέσω της Ευρωπαϊκής Τράπεζας Επενδύσεων (B.E.I.);

Aπάντηση του κ. van den Broek εξ ονόματος της Επιτροπής

(01 Μαρτίου 1999)

Η Επιτροπή έλαβε γνώση των γεγονότων που εκτυλίχθηκαν στην Πρώην Γιουγκοσλαβική Δημοκρατία της Μακεδονίας και που ανέφερε το Αξιότιμο Μέλος του Κοινοβουλίου; στα γεγονότα αυτά περιλαμβάνεται η καταστροφή ενός μνημείου της ελληνικής πολιτιστικής κληρονομιάς. Η Επιτροπή, αφού ήλθε σε επαφή με τον επικεφαλής της διπλωματικής αποστολής της Ελληνικής Δημοκρατίας (γραφείου συνδέσμου) στα Σκόπια μέσω του εκεί απεσταλμένου της, ενημερώθηκε σχετικά με ένα διάβημα, στο οποίο αυτός προέβη στις αρχές της χώρας, δεδομένου ότι πρόκειται για διμερή υπόθεση.

Σε συνάρτηση με τα ενδεχόμενα μέτρα που θα πρέπει να ληφθούν ύστερα από τα εν λόγω γεγονότα, η Επιτροπή θα εξετάσει, κατά περίπτωση, τη δυνατότητα να κατευθύνει τις τρέχουσες δραστηριότητες του PHARE προς τον πολιτιστικό τομέα προκειμένου να συμβάλει, ομοίως, στην προστασία των ελληνικών μνημείων στη συγκεκριμένη χώρα. Αντιθέτως, στο μέλλον δεν πρόκειται πλέον να προβλέπονται χρηματοδοτήσεις του PHARE στον πολιτιστικό τομέα.
91999E0503

ΓΡΑΠΤΗ ΕΡΩΤΗΣΗ αρ θ. 503/99 του Susan WADDINGTON Ειρηνική λύση στη διένεξη Ερυθραίας - Αιθιοπίας



Επίσημη Εφημερίδα αριθ. C 348 της 03/12/1999 σ. 0086
ΓΡΑΠΤΗ ΕΡΩΤΗΣΗ E-0275/99

υποβολή: Riccardo Nencini (PSE) προς την Επιτροπή

(17 Φεβρουαρίου 1999)

Θέμα: Κατάσταση των γυναικών με παιδιά στις ιταλικές φυλακές

Στις ιταλικές φυλακές εξακολουθούν να φιλοξενούνται σήμερα 52 παιδιά ηλικίας κατώτερης των τριών ετών δεδομένου ότι οι μητέρες τους πρέπει να εκτίσουν περιόδους κράτησης κυμαινόμενης διαρκείας.

Το καθεστώς των φυλακών θα επιδράσει βαθιά και αρνητικά στην ανάπτυξη και το σεβασμό της προσωπικότητάς τους.

Ο αριθμός τους δεν είναι εξάλλου τόσο υψηλός ώστε να μη μπορούν να προβλεφθούν για τις μητέρες τους διαφορετικές μορφές έκτισης ποινής για τα αδικήματα που έχουν διαπράξει.

Οι προσανατολισμοί που ενέκρινε το Ευρωπαϊκό Κοινοβούλιο για την απόλαυση των ανθρωπίνων και αστικών δικαιωμάτων συγκρούονται καταφανώς με ένα καθεστώς κράτησης τέτοιου είδους που εμπλέκει παιδιά σε τρυφερή ηλικία.

Προτίθεται η Επιτροπή να παρέμβη επειγόντως στην ιταλική κυβέρνηση ώστε να επιτραπεί στις κρατούμενες μητέρες να φροντίζουν και να εκπαιδεύουν τα παιδιά τους σε ένα καθεστώς διαφορετικό εκείνου της φυλακής, εν ονόματι των πλέον στοιχειωδών αρχών που διαπνέουν τους ευρωπαϊκούς προσανατολισμούς όσον αφορά την ελευθερία και απόλαυση των ανθρωπίνων και αστικών δικαιωμάτων;

Απάντηση της κας Gradin εξ ονόματος της Επιτροπής

(31 Μαρτίου 1999)

Η Επιτροπή τονίζει την ανάγκη να τηρούνται τα ανθρώπινα δικαιώματα. Συγκεκριμένα, η Επιτροπή υποστηρίζει τη βελτίωση των συνθηκών στις φυλακές στην Κοινότητα σύμφωνα με την ευρωπαϊκή σύμβαση για τη διασφάλιση των ανθρώπινων δικαιωμάτων, τους βασικούς κανόνες των φυλακών για τη μεταχείριση των φυλακισμένων που εξέδωσε το Συμβούλιο της Ευρώπης το 1973.

Ωστόσο, οι συνθήκες των φυλακών στα κράτη μέλη υπάγονται στην αρμοδιότητα των εθνικών αρχών. Αυτή η κατάσταση μπορεί να αλλάξει ως ένα βαθμό με την έναρξη ισχύος της συνθήκης του Άμστερνταμ. Το νέο άρθρο 31 της συνθήκης για την Ευρωπαϊκή Ένωση προβλέπει την προσέγγιση, όπου χρειάζεται, των κανόνων σχετικά όχι μόνο με τα στοιχεία της αντικειμενικής υποστάσεως των αξιόποινων πράξεων αλλά και με τις ποινές, καθώς και τη συνεργασία όσον αφορά τη διεξαγωγή δικών, και ειδικά όσον αφορά την εκτέλεση αποφάσεων. Τα μέτρα αυτά αποτελούν μέρος των μέσων για την επίτευξη ενός χώρου ελευθερίας, ασφάλειας και δικαιοσύνης και αποσκοπούν σε υψηλό επίπεδο ασφάλειας με την πρόληψη και την καταπολέμηση της εγκληματικότητας.
ΓΡΑΠΤΗ ΕΡΩΤΗΣΗ P-0372/99

υποβολή: Yvonne Sandberg-Fries (PSE) προς την Επιτροπή

(17 Φεβρουαρίου 1999)

Θέμα: Ευρωπαïκή έκθεση κατοικίας

Το έτος 2001 θα πραγματοποιηθεί στην πόλη Malmö της Σουηδίας Ευρωπαϊκή έκθεση κατοικίας. Θα διοργανωθεί από κοινού από τη Σουηδία και τη Δανία και με την υποστήριξη των κυβερνήσεων των αντίστοιχων χωρών. Κατά τη συνάντησή τους στην πόλη Graz τον Οκτώβριο 1998, οι Ευρωπαίοι υπουργοί στέγασης κάλεσαν την Επιτροπή να υποστηρίξει την εκδήλωση αυτή και να υπογραμμίσει με τον τρόπο αυτό, ιδιαίτερα, τη σημασία της έκθεσης για τη δημιουργία κοινής αγοράς στον τομέα των οικοδομών και να συμβάλλει μέσω αυτού στη δημιουργία θέσεων απασχόλησης στην Ευρώπη.Το σημαντικότερο τμήμα της έκθεσης είναι αφιερωμένο στην "ευρωπαϊκή πόλη". Στο τμήμα αυτό όλες οι ευρωπαϊκές χώρες πρέπει να κατασκευάσουν μία κατοικία σύμφωνα με τα δικά της ιδεώδη και σε συμφωνία με την κοινοτική οδηγία. Καταβλήθηκαν μεγάλες προσπάθειες από τη Δανία και από τη Σουηδία όσο και από τους εμπειρογνώμονες των κρατών μελών καθώς επίσης και στα πλαίσια της Επιτροπής για την υλοποίηση του σημαντικού αυτού σχεδίου. Παρά τις επανειλημμένες εκκλήσεις, η Επιτροπή δεν έχει ακόμη αναφέρει με σαφήνεια τον τρόπο με τον οποίο μπορεί να υποστηρίξει αυτή την εκδήλωση. Η στάση αυτή μπορεί να δημιουργήσει σοβαρό πρόβλημα λόγω του ότι η πρόσκληση μπορεί να διαβιβασθεί στις ευρωπαϊκές χώρες το αργότερο τέλη Φεβρουαρίου και αρχές Μαρτίου του τρέχοντος έτους.

Θα μπορούσε η Επιτροπή να αναφέρει με ποιο τρόπο προτίθεται να παράσχει την υποστήριξή της στην Ευρωπαϊκή έκθεση κατοικίας που θα λάβει χώρα το 2001 στην πόλη Malmö της Σουηδίας;
ΓΡΑΠΤΗ ΕΡΩΤΗΣΗ E-0868/99

υποβολή: Joan Vallvé (ELDR) προς την Επιτροπή

(7 Απριλίου 1999)

Θέμα: Επιδοτήσεις από το πρόγραμμα urban και πολεοδομικά προγράμματα στη Βαλένθια

Το δημοτικό συμβούλιο της Βαλένθια ενέκρινε ειδικό σχέδιο προστασίας και εσωτερικής ανάπλασης της συνοικίας Cabanyal-Canyamelar της Βαλένθια (ένα πρώην παραθαλάσσιο χωριό), που περιλαμβάνει και την προέκταση της λεωφόρου Blasco Ibáñez προς τη θάλασσα. Το πολεοδομικό πρόγραμμα προβλέπει το χωρισμό της συνοικίας στα δύο και την κατεδάφιση περισσοτέρων των 1.500 μεμονωμένων κατοικιών, κτισμένων στο αρχιτεκτονικό ύφος του λαϊκού μοντερνισμού. Το εν λόγω πολεοδομικό σύνολο έχει χαρακτηρισθεί ιστορικής σημασίας από την κοινότητα της Βαλένθια.

Πιστεύει η Επιτροπή ότι οι επιδοτήσεις που λαμβάνει το δημαρχείο της Βαλένθια μέσω του προγράμματος Urban συμβιβάζονται με το σχέδιο που προβλέπεται για την πραγματοποίηση αυτής της αναμόρφωσης που ελάχιστα σέβεται τον πολεοδομικό ιστό μιας από τις πλέον χαρακτηριστικές συνοικίες της Βαλένθια;

Απάντηση της κας Wulf-Mathies εξ ονόματος της Επιτροπής

(30 Απριλίου 1999)

Στο πλαίσιο του προγράμματος "URBAN-España" για την περίοδο 1994-1999, η Επιτροπή συγχρηματοδοτεί, στην Valencia, το έργο "Revitalizacion del barrio de Velluters" στο ιστορικό κέντρο "Ciutat Vella". Το έργο αυτό αποσκοπεί στην ολοκληρωμένη ανάπτυξη της εν λόγω συνοικίας, χάρη στην υλοποίηση δράσεων οι οποίες αφορούν την βελτίωση των υποδομών και του περιβάλλοντος, την ανάπτυξη του οικονομικού ιστού και την παροχή εγκαταστάσεων και εξοπλισμού κοινωνικού χαρακτήρα και κατάρτισης.

Επί τη βάσει των πληροφοριών τις οποίες διαθέτει η Επιτροπή, το πολεοδομικό σχέδιο στο οποίο αναφέρεται το Αξιότιμο Μέλος του Κοινοβουλίου, το "Plan especial de protection y reforma interior del barrio de Carbanyal-Canyamelar", είναι μία δράση τελείως διαφορετική από την δράση την οποία αφορά το έργο URBAN, τόσο από γεωγραφική άποψη όσο και από την άποψη του περιεχομένου της.
ΓΡΑΠΤΗ ΕΡΩΤΗΣΗ E-0909/99

υποβολή: Bernard Lehideux (PPE) προς την Επιτροπή

(8 Απριλίου 1999)

Θέμα: Συνέχεια που έδωσε η συριακή κυβέρνηση στο ψήφισμα του Μαρτίου 1998 το οποίο αφορά τους λιβάνιους κρατούμενους στη Συρία

Μετά την συστηματική καταγγελία εκ μέρους των οργανώσεων για τα ανθρώπινα δικαιώματα της αυθαίρετης φυλάκισης πολυαρίθμων λιβανίων υπηκόων στη Συρία χωρίς την απαγγελία οιασδήποτε κατηγορίας εις βάρος τους και χωρίς την ενημέρωση της οικογένειά τους για την τύχη τους, το Ευρωπαϊκό Κοινοβούλιο στο ψήφισμά του του Μαρτίου 1998 για τους λιβάνιους κρατούμενους στη Συρία (B4-0324/98)(1), είχε ζητήσει από τη συριακή κυβέρνηση τη δημοσίευση ενός πλήρους καταλόγου των λιβανίων κρατουμένων στη Συρία, την αποφυλάκιση των κρατουμένων εις βάρος των οποίων δεν είχε απαγγελθεί κατηγορία και τη μεταφορά των υπολοίπων στο Λίβανο.

1. Μετά παρέλευση έτους από την έγκριση του ψηφίσματος αυτού, κατά πόσο η Επιτροπή διαθέτει πληροφορίες σχετικά με τη δημοσίευση του εν λόγω καταλόγου καθώς και με την τύχη των λοιπών συστάσεων που έχουν διατυπωθεί στη συριακή κυβέρνηση;

2. Στην περίπτωση κατά την οποία οι αρχές της Συρίας δεν έχουν απαντήσει ικανοποιητικά, πώς προτίθεται η Επιτροπή να ενεργήσει για να αντιμετωπίσει τα σοβαρά αυτά πλήγματα στα ανθρώπινα δικαιώματα στα πλαίσια των σχέσεων της Ευρωπαϊκής Ένωσης με τη Συρία;

(1) ΕΕ C 104 της 6.4.1998, σελ. 238.
ΓΡΑΠΤΗ ΕΡΩΤΗΣΗ E-1043/99

υποβολή: Ilona Graenitz (PSE) προς την Επιτροπή

(20 Απριλίου 1999)

Θέμα: Ενδελεχής έλεγχος της περιβαλλοντικής νομοθεσίας των υποψηφίων προς ένταξη κρατών

Ποιά ημερομηνία προβλέπεται για τον ενδελεχή έλεγχο της περιβαλλοντικής νομοθεσίας των υποψηφίων προς ένταξη χωρών;

Πρόκειται να προσαρμοστεί η ημερομηνία αυτή ώστε να καλυφθεί η διάρκεια των διαπραγματεύσεων;

Απάντηση του κ. van den Broek εξ ονόματος της Επιτροπής

(7 Μαΐου 1999)

Κατά την εξέταση του κεκτημένου στον τομέα του περιβάλλοντος λαμβάνονται υπόψη όλα τα κοινοτικά μέτρα που έχουν εγκριθεί μέχρι την 1η Ιανουαρίου 1999. Επίσης, πρόκειται να εξετασθούν τα μέτρα που έχει εγκρίνει η Επιτροπή μετά την ημερομηνία αυτή ώστε να αξιολογηθεί η μεταφορά τους στο εθνικό δίκαιο και η εφαρμογή τους στις υποψήφιες χώρες. Κατά συνέπεια, η Επιτροπή θα συζητήσει με τις υποψήφιες χώρες τα προσφάτως εγκριθέντα μέτρα σε εύθετο χρόνο, κατά τη διαδικασία προσχώρησης.
ΓΡΑΠΤΗ ΕΡΩΤΗΣΗ E-0638/99

υποβολή: Hanja Maij-Weggen (PPE) προς την Επιτροπή

(16 Μαρτίου 1999)

Θέμα: Η σύλληψη ενεργού στελέχους των ανθρωπίνων δικαιωμάτων στην Ινδονησία

Είναι ενήμερη η Επιτροπή για τη σύλληψη του ειρηνιστή, ενεργού στελέχους οργάνωσης για τα ανθρώπινα δικαιώματα κ. Izak Windesi μαζί με οκτώ άλλα στελέχη στην Irian Jaya;

Προτίθεται η Επιτροπή να ζητήσει διευκρινίσεις από τις αρχές της Ινδονησίας για τις καταγγελίες εις βάρος των στελεχών αυτών και με τον τρόπο σύμφωνα με τον οποίο θα διεξαχθεί η δίκη;

Απάντηση του κ. Marín εξ ονόματος της Επιτροπής

(19 Απριλίου 1999)

Η Επιτροπή ενημερώθηκε σχετικά με τη σύλληψη του Iszack Windesl το Φεβρουάριο του 1999 στην Ιrian Jaya μαζί με σειρά άλλων μαχητών καθώς επίσης και με το ότι το άτομο αυτό κρατείται ακόμα φυλακισμένο. Η Επιτροπή προσπαθεί προς το παρόν να συλλέξει τις περισσότερες δυνατές πληροφορίες, σε συνεργασία με άλλα κράτη μέλη, με στόχο να έρθει σε επαφή με τις αρχές της Ινδονησίας σχετικά με την περίπτωση αυτή.
ΓΡΑΠΤΗ ΕΡΩΤΗΣΗ E-0033/99

υποβολή: David Hallam (PSE) προς την Επιτροπή

(20 Ιανουαρίου 1999)

Θέμα: Κτηνιατρικοί έλεγχοι από κτηνιάτρους της ΕΕ των εγκαταστάσεων μεταποίησης κρέατος πουλερικών στις τρίτες χώρες

Έχοντας υπόψη την προφανή ανάγκη να παρέχονται εγγυήσεις για όλα τα προϊόντα κρέατος που εισάγονται στην ΕΕ από τρίτες χώρες, θα ήθελε η Επιτροπή να επιβεβαιώσει ότι, στην περίπτωση του κρέατος των πουλερικών, οι κτηνίατροι της ΕΕ και όχι οι ίδιες οι αρχές των τρίτων χωρών, είναι εκείνοι που έχουν την ευθύνη για τον έλεγχο και την έγκριση όλων των εγκαταστάσεων μεταποίησης πριν δοθεί έγκριση για την εισαγωγή στην ΕΕ;

Σχετικά με το θέμα αυτό, θα μπορούσε η Επιτροπή να αναφέρει επίσης τον ακριβή αριθμό των εγκαταστάσεων μεταποίησης κρέατος στην Ταϋλάνδη και στην Βραζιλία, οι οποίες έχουν λάβει έγκριση για εξαγωγές στην ΕΕ και να διευκρινίσει πόσες από αυτές τις εγκαταστάσεις έχουν υποστεί έλεγχο από τους κτηνιάτρους της ΕΕ κατά τα τελευταία τρία χρόνια;

Απάντηση του κ. Fischler εξ ονόματος της Επιτροπής

(9 Μαρτίου 1999)

Η απόφαση 95/408/ΕΚ του Συμβουλίου της 22 Νοεμβρίου 1995(1) ορίζει τους όρους κατάρτισης, για μία μεταβατική περίοδο, προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν ορισμένα προϊόντα ζωικής προέλευσης, συμπεριλαμβανομένου του κρέατος πουλερικών και προϊόντων κρέατος πουλερικών.

Η Επιτροπή είναι υπεύθυνη για τις αρχικές επιθεωρήσεις της τρίτης χώρας και ιδίως για την κτηνιατρική υπηρεσία επιθεώρησης. Τα κράτη μέλη συζητούν τις εκθέσεις τους με την μόνιμη κτηνιατρική επιτροπή και εάν η επιτροπή δώσει ευνοϊκή γνώμη, ο αρχικός κατάλογος των εγκαταστάσεων καταρτίζεται με απόφαση της Επιτροπής. Προσθήκες, απαλείψεις ή τροποποιήσεις στον αρχικό εγκεκριμένο κατάλογο μπορεί να γίνουν από την Επιτροπή σύμφωνα με τη διαδικασία που ορίζεται στην απόφαση 95/408/ΕΚ του Συμβουλίου.

Οι συνήθεις τροποποιήσεις των εν λόγω καταλόγων και οι επιθεωρήσεις των τρίτων χωρών, των κτηνιατρικών τους υπηρεσιών και των εγκαταστάσεων μεταποίησης διεξάγονται από την Επιτροπή.

Στην Βραζιλία και στην Ταϊλάνδη έχουν εγκριθεί προς το παρόν 22 εγκαταστάσεις μεταποίησης νωπού κρέατος πουλερικών για εξαγωγή προς την Κοινότητα. Για τα προϊόντα κρέατος πουλερικών η Ταϊλάνδη έχει 30 εγκεκριμένες εγκαταστάσεις και η Βραζιλία 24.

Κατά τα τελευταία τρία έτη, η Επιτροπή διενήργησε μόνο μία κτηνιατρική αποστολή στην Ταϊλάνδη κατά την οποία επιθεωρήθηκαν πέντε εγκαταστάσεις.

Στην περίπτωση της Βραζιλίας, διενεργήθηκαν τρεις κτηνιατρικές αποστολές από την Επιτροπή το 1995, το 1997 και το 1998, κατά τις οποίες επιθεωρήθηκαν 15 εγκαταστάσεις μεταποίησης κρέατος πουλερικών.

(1) ΕΕ L 243 της 11.10.1995.
ΓΡΑΠΤΗ ΕΡΩΤΗΣΗ αρ θ. 165/99 του Ludivina GARCIA ARIAS Ερμηνεία και διαδικασία εφαρμογής της οδηγίας 96/92/ΕΟΚ



Επίσημη Εφημερίδα αριθ. C 348 της 03/12/1999 σ. 0028



ΓΡΑΠΤΗ ΕΡΩΤΗΣΗ E-0165/99 υποβολή: Ludivina García Arias (PSE) προς την Επιτροπή (11 Φεβρουαρίου 1999) Θέμα: Ερμηνεία και διαδικασία εφαρμογής της οδηγίας 96/92/ΕΟΚ Ευσταθεί ότι η Ευρωπαϊκή Επιτροπή συνέταξε έγγραφα εν συνεχεία της έγκρισης της οδηγίας 96/92/ΕΟΚ(1) που επιτρέπουν την ερμηνεία σύμφωνα με την οποία συγκεκριμένες μεταβατικές διατάξεις όσον αφορά την αρμοδιότητα (άρθρο 24) στοχεύουν στην ανάκτηση πόρων που προέρχονται από συμφωνίες ή εγγυήσεις λειτουργίας που ίσχυαν πριν από την έναρξη ισχύος του κοινοτικού νομοθετήματος, ανάκτηση την οποία αποτρέπει η εν λόγω οδηγία; Μπορεί η Επιτροπή να μου διαβιβάσει τα έγγραφα αυτά; (1) ΕΕ L 27 της 30.1.1997, σελ. 20.
ΓΡΑΠΤΗ ΕΡΩΤΗΣΗ E-0531/99

υποβολή: Daniel Varela Suanzes-Carpegna (PPE) προς την Επιτροπή

(8 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ερωπαϊκή Ένωση (A4-0137/98)(1), με την οποία, μεταξύ άλλων, καλούσε την Επιτροπή να προωθήσει διαφημιστικές εκστρατείες υπέρ της κοινοτικής παραγωγής κονσερβοποιημένων αλιευτικών προϊόντων, διαδίδοντας την προέλευση, την ποιότητα, τις εγγυήσεις παραγωγής και την υψηλή θρεπτική τους αξία, που επιτρέπουν στους καταναλωτές να διαπιστώσουν την υψηλή ποιότητα των κοινοτικών προϊόντων.

Μπορεί η Επιτροπή να μας πληροφορήσει σε ποιές ενέργειες έχει προβεί για την εφαρμογή των όσων ζήτησε το Ευρωπαϊκό Κοινοβούλιο;

(1) ΕΕ C 210 της 6.7.1993, σελ. 295.